Wiedziyń (miym. "Wien", fr. "Vienne", ang. "Vienna", łać. "Vindobona", madź. "Bécs", czes. "Vídeň", suowac. "Viedeň", słowyń. "Dunaj", sch. "Beč", gre. "Βιέννη", ros. "Вена", it. "Vienna") – je stolicōm Austryje, jeji nojwiynkszym miastym a kulturalnym i politycznym cyntrōm. Leży nad Dōnajym, na kraju Lasu Wiedyńskigo; plac 415 km², ludzi 1 982 000 (2023). Wiedziyń stanowi tyż jedyn s dziewiyńciuch krajōw zwiōnzkowych Austryje. Je to jedno z nojbarzi znanych miast strzodkowyj Ojropy i je wożnym miejscym lo historyje a kultury tego kōntynyntu. Miymiecka miano Wien biere sie ôd łacińskigo "Vindobona", co zaś pochodzi ôd celtyckigo słożynio "Vedunia", co ôznaczo "sztrōmyk/leśny potok".